Liudas Zeikus

Liudas Zeikus, slapyv. Ledėnas (1900 m. rugsėjo 26 d. Parausiuose, Vilkaviškio aps. – 1962 m. rugsėjo 7 d. Cicero, Ilinojaus valst., JAV) – Lietuvos sportininkas ir rašytojas.

 Biografija 
Mokėsi Marijampolės gimnazijoje. Savanoriu stojo į besikuriančią Lietuvos kariuomenę, dalyvavo  kovose ir buvo apdovanotas.Apdovanoti savanoriai // Karys, 1929 m. Nr. 9, psl.9 Brandos atestatą gavo Kauno suaugusiųjų gimnazijoje ir toliau studijavo Vytauto Didžiojo universiteto Humanitarinių mokslų fakultete. Baigęs  buhalterijos ir stenografijos kursus dirbo Respublikos Seime bei Vidaus reikalų ministerijoje.Jungtinių Amerikos Valstijų lietuviai (Biografinis žinynas), II tomas. – Mokslo ir enciklopedijų leidybos institutas: Vilnius, 2002, psl. 518 

Susižavėjo žiemos sportu: žaidė ledo ritulį, buvo šios šakos treneriu. Didesnių laimėjimų pasiekė dailiajame čiuožime – 1932 m. tapo Lietuvos čempionu.Dailusis čiuožimas // Sporto enciklopedija

Antrojo pasaulinio karo pabaigoje, artėjant frontui, pasitraukė į Vakarų Europą. Vėliau persikėlė į JAV, įsitraukė į literatūrinę veiklą. 1952 m. išleido poemą „Minijanas“, po dvejų metų – romaną „Laiptai į tolumas“.Jungtinių Amerikos Valstijų lietuviai (Biografinis žinynas), II tomas. – Mokslo ir enciklopedijų leidybos institutas: Vilnius, 2002, psl. 518 Mašinraščiuose liko romanai „Audra tyloje“, „Pėdos per laisvę“ , „Siaubas“, „Prašau, generole“, „Dėmėtas veidas“, „Be tikslo“; pjesės „Pro laisvę į tuštumą“ ir „Pas seną bajorą“, rankraščiuose – kt. kūriniai.Liudas Zeikus //   Pasaulio lietuvių archyvas 

 Įvertinimas 
 Lietuvos kariuomenės kūrėjų savanorių medalis (1929 m.)

 Šaltiniai 

Kategorija:Lietuvos prozininkai
Kategorija:Lietuvos poetai
Kategorija:Lietuvos dailiojo čiuožimo sportininkai
Kategorija:JAV lietuviai